CELEX: 32017D1018(01)
Language: et
Date: 2017-10-12 00:00:00
Title: Nõukogu otsus, 12. oktoober 2017, millega muudetakse otsust 1999/70/EÜ riikide keskpankade välisaudiitorite kohta Banco de Portugali välisaudiitori osas

18.10.2017   
            
            
               ET
            
            
               Euroopa Liidu Teataja
            
            
               C 350/2
            
         NÕUKOGU OTSUS,
   12. oktoober 2017,
   millega muudetakse otsust 1999/70/EÜ riikide keskpankade välisaudiitorite kohta Banco de Portugali välisaudiitori osas
   (2017/C 350/03)
   EUROOPA LIIDU NÕUKOGU,
   võttes arvesse Euroopa Liidu lepingule ja Euroopa Liidu toimimise lepingule lisatud protokolli nr 4 (Euroopa Keskpankade Süsteemi ja Euroopa Keskpanga põhikirja kohta), eriti selle artiklit 27.1,
   võttes arvesse Euroopa Keskpanga 24. augusti 2017. aasta soovitust Euroopa Liidu Nõukogule Banco de Portugali välisaudiitorite kohta (EKP/2017/24 (1))
   ning arvestades järgmist:
   
               (1)
            
            
               Euroopa Keskpanga (EKP) ja eurot rahaühikuna kasutavate liikmesriikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
            
         
               (2)
            
            
               Banco de Portugali praeguse välisaudiitori (PricewaterhouseCoopers & Associados — Sociedade de Revisores Oficiais de Contas, Lda.) volitused lõppesid pärast majandusaasta 2016 auditeerimist. Seetõttu tuleb määrata Banco de Portugali välisaudiitor alates majandusaastast 2017.
            
         
               (3)
            
            
               Majandusaastateks 2017 kuni 2021 on Banco de Portugal valinud oma välisaudiitoriks Deloitte & Associados — Sociedade de Revisores Oficiais de Contas S.A.
            
         
               (4)
            
            
               EKP nõukogu soovitas määrata Banco de Portugali välisaudiitoriks majandusaastateks 2017 kuni 2021 Deloitte & Associados — Sociedade de Revisores Oficiais de Contas S.A.
            
         
               (5)
            
            
               EKP nõukogu soovitust järgides tuleks nõukogu otsust 1999/70/EÜ (2) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 1999/70/EÜ artikli 1 lõige 10 asendatakse järgmisega:
   
      „10.   Deloitte & Associados — Sociedade de Revisores Oficiais de Contas S.A. kinnitatakse Banco de Portugali välisaudiitoriks majandusaastateks 2017 kuni 2021.“
   
   Artikkel 2
   Käesolev otsus jõustub selle teatavakstegemise päeval.
   Artikkel 3
   Käesolev otsus on adresseeritud EKPle.
   
      Luxembourg, 12. oktoober 2017
      
         
            Nõukogu nimel
         
         
            eesistuja
         
         U. REINSALU
      
   
   
      (1)  ELT C 292, 2.9.2017, lk 1.
   
      (2)  Nõukogu 25. jaanuari 1999. aasta otsus 1999/70/EÜ riikide keskpankade välisaudiitorite kohta (EÜT L 22, 29.1.1999, lk 69).